钦定古今图书集成/理学汇编/学行典/第195卷 > 李瑜
## 钦定古今图书集成/理学汇编/学行典/第195卷 > 李瑜

按《安福县志》：“李瑜，字时莹，生有至性，事亲以孝闻。天
顺甲申，其从弟琏殴族侄至死，怖而逃去，逮之甚，迫
父定止，怜琏孤子，不忍绝其祀，命瑜代之，瑜遂就系，
考讯极酷，终无易辞。后得减死，戍辽东碣石，遇恩宥
归，至荆州病卒，槁葬于荆。其后琏竟乏嗣。或谓代死
者当有其产，瑜子孙亦谢不取，盖其濡染于孝友者”
深矣。